OzLabs/hebrew-wiki-articles huggingface dataset:
רוברט אשלי

רוברט פ. אשלי ג'וניור (באנגלית: .Robert P. Ashley, Jr) הוא קצין בדימוס בדרגת לוטננט גנרל בצבא ארצות הברית. בתפקידו האחרון שירת כראש סוכנות הביון של משרד ההגנה האמריקני.

==ביוגרפיה==
אשלי סיים ב-1984 תואר ראשון במדע המדינה מאוניברסיטת המדינה האפלצ'ים והתגייס לצבא ארצות הברית. 

שירת כמפקד מחלקה וקצין מודיעין בגדוד המודיעין הצבאי 313 של הדיוויזיה המוטסת ה-82 וכקצין המודיעין של חטיבת ההנדסה הקרבית ה-20 בהקורפוס המוטס ה-18. בשנים 1990–1996 שירת במשרד לתמיכה צבאית, מהיחידות המסווגות בצבא האמריקאי. שימש ביחידה מפקד צוות, וקצין מבצעים לענייני המזרח התיכון, אפריקה ודרום-מערב אסיה. בשנים 1997–1999 שימש קצין מודיעין בפיקוד כוחות נאט"ו בדרום-מזרח אירופה ועוזרו של מפקד כוח הייצוב בבוסניה והרצגובינה. ב-1999 מונה לקצין תכנון אסטרטגי בקבוצת המודיעין הצבאי 702 של פיקוד המודיעין והאבטחה. 

ביוני 2000 מונה למפקד גדוד המודיעין הצבאי 206 בקבוצת המודיעין הצבאי 116 של פיקוד המודיעין והאבטחה. ביוני 2002 מונה למפקד גדוד במשרד לתמיכה צבאית, פיקד עליו במשך שנתיים והשתתף במבצעים מיוחדים במבצע חירות מתמשכת באפגניסטן ובמבצע חופש לעיראק. לאחר לימודים במכללת המלחמה של הצבא שירת באגף המודיעין של הצבא כראש המדור האחראי על תוכנית ההערכות החדשה של הצבא. 

ביולי 2006 מונה למפקד חטיבת המודיעין הקרבי 525 בקורפוס המוטס XVIII והשתתף עמה במלחמת עיראק. בפברואר 2009 מונה לקצין המודיעין של פיקוד המבצעים המיוחדים המשולבים. 

בפברואר 2010 קודם לדרגת בריגדיר גנרל ומונה לקצין המודיעין של פיקוד מרכז של ארצות הברית. בינואר 2012 מונה לקצין המודיעין של כוח הסיוע הביטחוני הבינלאומי באפגניסטן. במהלך ביצוע תפקיד זה הועלה לדרגת מייג'ור גנרל. באפריל 2013 מונה למפקד המרכז למצוינות במודיעין של הצבא. בספטמבר 2015 מונה לעוזר מיוחד למנהל מטה הצבא. 

במרץ 2016 קודם לדרגת לוטננט גנרל ומונה לראש אגף המודיעין וקצין המודיעין הראשי של צבא ארצות הברית. באוקטובר 2017 מונה לראש סוכנות הביון של משרד ההגנה האמריקני. ב-2020 סיים את תפקידו.

אשלי בעל תואר שני באסטרטגיית מודיעין מהאוניברסיטה לביטחון לאומי ותואר שני בלימודי אסטרטגיה ממכללת המלחמה של הצבא. הוא נשוי לברברה ואב לשני בנים.

==קישורים חיצוניים==

* [https://www.afcea.org/event/sites/default/files/files/Ashley%20Bio(1).pdf ביוגרפיה] באתר afcea.org

==הערות שוליים==

קטגוריה:גנרלים בצבא ארצות הברית
קטגוריה:אמריקאים מעוטרי אות לגיון ההצטיינות
קטגוריה:מעוטרי כוכב הארד
קטגוריה:מעוטרי מדליית השירות המצוין (צבא ארצות הברית)
קטגוריה:ראשי סוכנות הביון של מחלקת ההגנה
קטגוריה:אנשי הכוחות המזוינים של ארצות הברית במלחמת אפגניסטן
קטגוריה:אמריקאים שנולדו ב-1960
איסור דבוק

איסור דבוק הוא מושג הלכתי בהלכות איסור והיתר, שפירושו הוא, שאמנם כל איסור שנופל בקדירה מתבטל בששים, אך חתיכת היתר הדבוקה לחתיכת האיסור, נאסרת למרות שיש בשאר התבשיל ששים. (אם אין בה לבדה שישים), 
דין זה יוצר חומרא משמעותית בדיני ביטול ברוב וביטול בששים. ולא מספיק לשער בפשטות ששים, אלא מפרידים בין מה שדבוק לשאר התבשיל.

לפעמים זה משליך לדין חנ"נ ואז אף נהפכת חתיכת ההיתר לאיסור בפני עצמו. וכדי להתירה צריך כמות של פי שישים כנגד כל חתיכת ההיתר שנאסרה.

איסור זה אינו מוסכם ושנוי במחלוקת הפוסקים.
== מקור הדין ==
מקור דין דבוק הוא בדברי רש"י (חולין קט א) שמשווה דין חתיכה נעשית נבלה במקרה שטיפת חלב נפלה על החתיכה למקרה של דבוק.

כמו כן הביאו דעתו רבים מהראשונים: הרשב"א הטור (עב, ב), המרדכי (חולין סי' תרצ"ט ות"ש) ועוד. כמו כן גם דעת רבנו יואל הלוי מבונא (אבי הראבי"ה) כדעה זו. וכדעתם פסק הרמ"א בכמה מקומות.

לעומתם רבים מהפוסקים חולקים על דין זה וסוברים שאין צריך לשער כנגד כל חתיכת ההיתר אלא רק כנגד חתיכת האיסור. בין פוסקים אלו הרשב"א, הטור והשולחן ערוך (סימן עב סעיף ג').

== טעם האיסור ==
באחרונים נמצאו ב' הסברים לדין זה שחתיכת ההיתר נעשית נבלה.

א. שמכיוון שהאיסור דבוק בה, ממילא חתיכת ההיתר ממהרת לבלוע מהאיסור לפני התפשטות האיסור בכל החתיכות, ולכך אין להתייחס לריבוי החתיכות אלא יש להתייחס אליה בנפרד (שם ב-ב"ח, פרישה, לבוש, ש"ך).

ב. איסור זה נובע מחשש שמא יוציאו לרגע את חתיכת ההיתר שהאיסור דבוק בה ואז כבר לא יהיה לחתיכת ההיתר מגע עם שאר ההיתר, ובגלל שאין בה שישים כנגד האיסור הדבוק בה, תעשה כל חתיכת ההיתר נבלה וכאשר יחזירו את החתיכה בחזרה לקדירה לא ידעו שעכשיו יש כאן איסור בשיעור גדול יותר מלפני שהוציאו את החתיכה (שם ב-סמ"ק, או"ה הארוך, ד"מ, ט"ז, ביאור הגר"א)

== ההבדל בין הטעמים ==
האחרונים כתבו שהבנת טעם דין זה, משליך למקרים מסוימים לדוגמה:

במקרה והאיסור הדבוק איסורו מדרבנן, הכלל אומר ספק דרבנן לקולא ולכן לטעם השני לא נחיל עליו דין דבוק. אולם לטעם הראשון כן.

== סוגי הדבוק ==
בפוסקים מובא דין זה לגבי כמה דינים כגון לב וכבד שלא הוכשרו ונשארו דבוקים בעוף, תולעת בפרי ובשלו את הפרי ביחד עם התולעת, בצק העוטף בשר אסור ועוד. מדבריהם עולה שיש כמה סוגי דבוק
* דבוק באופן טבעי, כגון, לב שלא נקרע, כבד, חלב שלא נוקר
* חיבור שלא באופן טבעי, כגון חתיכה שהצטמקה על ידי בישול, ונדבק האיסור בתוכה
* מונח, כגון פרי ותולעת בתוכו.

==הערות שוליים==

קטגוריה:כשרות
קטגוריה:מושגים ביהדות
קטגוריה:הלכה
קטגוריה:הלכות תערובות
פנחס ובניו

פנחס ובניו הם להקת פיוז'ן ישראלית המשלבת בין סגנונות פולקלור שונים ורוק מתקדם. ההרכב קיים בגלגולים ושמות שונים מ-2007 והתגבש לכדי "פנחס ובניו" ב-2015.

== פעילות מוזיקלית ==
ההרכב החל להופיע ב-2007 תחת הכותרת "עופר פנחס מציג" בסגנון מוזיקלי המתכתב עם הרוק המתקדם של שנות השבעים (בעיקר ששת) ובהשפעה חזקה של המוזיקה הקלאסית.

ב-2008 יצא הסינגל הראשון של ההרכב - "עץ שנופל" (גרסת האלבום) שנכנס למצעד השבועי של רשת ג'.

ב-2012 שונה שם ההרכב ל"ההרכב של עופר פנחס", בתקופה זו החל ההרכב להכניס השפעות אתניות יותר, הבאות לידי ביטוי בשירים "[https://youtu.be/reuw9TbLTb4 כסף]" המושפע ממוזיקה ערבית, "[https://youtu.be/oqz7Txr-mtA אני אשתגע]" ממוזיקה מרוקאית ו-"[https://youtu.be/3JpPMvCuwqE בטיסטוטה רחל]" ממוזיקה אפריקאית.

בסוף 2014 הוציא ההרכב את אלבומו הראשון בשם "מטאפורות זולות על אהבה", זמן קצר לאחר מכן התגבש הרכב הנגנים של ההרכב ושונה שמו ל"פנחס ובניו".

ב-2015 הקליטו שני סינגלים בהפקתו של אייל מזיג – "מחול הטירוף" ו"ליל סתיו". באותה שנה זכה ההרכב באתגר לא רשמי ביוזמת עידן רייכל לביצוע תפקיד הסולו בשיר "מעגלים".

ב-2016 ההרכב נבחר להשתתף בפרויקט "לשיר איתה" של רשת ג', לינקטון, הליקון ו-ynet לציון עשור למותה של שושנה דמארי. ההרכב השתתף בפרויקט בביצוע לשיר "[https://youtu.be/RrmgQpQf1mQ שני שושנים]" יחד עם הזמרת שירן אברהם. השיר זכה להשמעות רבות ברשת ג' של קול ישראל.

באותה השנה הוציא ההרכב את האפליקציה המוזיקלית The Pinhas Way אשר מטמיעה את שירי ההרכב כהנחיות קוליות בתוך מערכת הניווט Waze.

ב 2018 הוציא ההרכב את אלבומו השני "מדובר באלבום" שחמישה קטעים ממנו הוקלטו בסשן הקלטות ייחודי בשיתוף פעיל של קהל אוהדי ההרכב.

באותה שנה הוציא ההרכב לאור גם את אוסף השירים "[https://www.oferpinhas.com/babypinhas בייבי פנחס]" (גרסאות אינסטרומנטליות לשירי ההרכב בצלילים רכים המיועדים לתינוקות), ואת ספר התווים של שירי ההרכב: "כן זה חסר סיכוי - אבל למה לא לנסות?".

== מאפיינים מוזיקליים ==
המצלול הכלי של ההרכב הוא הכלאה של השפעות מהמוזיקה הקלאסית (פסנתר, כינור, ויולה, חליל), רוק מודרני (שירה, גיטרה חשמלית, תופים) וכלי הקשה אתניים (דרבוקה, פאנדיירו, קונגס, קלבש ועוד). המוזיקה מתאפיינת בתחכום ריתמי והרמוני, וכן בהומור המלווה חלק ניכר מהקטעים הן מוזיקלית, הן טקסטואלית והן רעיונית (בשירים כמו "[https://youtu.be/AuEegG7DL5U כן זה חסר סיכוי אני יודעת אך ביני לבין עצמי הכל מותר]", "[https://youtu.be/4RSS0of1Ri0 דברים שאני שוכח להגיד בהופעות וליאור כועס עלי אחר כך – בסול# מז'ור]").

== דיסקוגרפיה ==
* מטאפורות זולות על אהבה (2014)
* מדובר באלבום (2018)

== חברי ההרכב ==
*עופר פנחס – לחן, מילים, עיבוד, פסנתר ושירה
*נועה קרדוד – שירה
*ברק סובר – חליל
*אדי רזניק - כינור
*דניאל תנחלסון - ויולה
*ברק סרור - גיטרה חשמלית, קלאסית, בוזוקי ועוד
*שרון פטרובר – תופים
*ליאור עוזרי – בס
*מתן ארבל – כלי הקשה
*יונתן הדס - קלרינט

=== חברים לשעבר ===

== קישורים חיצוניים ==
*

* 
* [http://www.grady.co.il/1390/%D7%A4%D7%A0%D7%97%D7%A1-%D7%95%D7%91%D7%A0%D7%99%D7%95-%D7%A2%D7%9C-%D7%94%D7%90%D7%A9/ יניב גריידי]
* [http://earplugs.haoneg.com/format-si אטמי אזניים]
* 
* [http://roniamirmusic.com/2015/10/30/%D7%A4%D7%A0%D7%97%D7%A1-%D7%95%D7%91%D7%A0%D7%99%D7%95/ רוני אמיר]

== הערות שוליים ==

קטגוריה:להקות ישראליות
ההתקוממות הצבאית נגד המשטר בחוף השנהב (מאי 2017)

מורדים מסתובבים ברחובות [[בונדוקו (צולם ב-13/5/2017)]]
ההתקוממות הצבאית בחוף השנהב היא מרי צבאי שהחל ב- 12 במאי 2017, והתבצע על ידי יחידות של צבא חוף השנהב, להן סכסוך כספי וחילוקי דעות, עם שלטונות חוף השנהב באשר למשכורות החיילים. ההתקוממות כללה חסימת רחובות בעזרת רכבים צבאיים, ויריות לכל עבר במספר ערים בחוף השנהב, בתוכן הבירה המסחרית אביג'אן.

==רקע==
בין השנים 2002–2011 שרר סכסוך אזרחי בחוף השנהב. סכסוך זה החל בהפיכה שלא צלחה, לאחריה חולקה המדינה, לשניים בחלק הצפוני המוסלמי, שלטו המורדים שלא קיבלו עליהם את שלטונו של הנשיא דאז, (לוראן גבאבו) ובדרום המדינה נמצא השלטון הרשמי של המדינה.

בנובמבר 2010 התקיימו במדינה בחירות, בהן ניצח אלאסן ואטארה, את הנשיא המכהן גבאגבו, אך האחרון סירב לפנות את כסאו. ואטארה זכה לתמיכת מיליציית המורדים המוסלמים ששלטו בצפון המדינה, ואילו גבאבו קיבל את תמיכת הדרום, בו מרוכזת עיקר הפעילות הכלכלית של רפובליקת חוף השנהב. במהרה הפך המשבר הפוליטי לסכסוך מזוין, בעל אופי אתני, שתבע את חייהם של 3,248 בני אדם. במהלך הקרבות, הבטיח ואטארה למורדים, סכומי כסף גבוהים בתמורה לתמיכתם בו. המלחמה הוכרעה בהתערבות צבאית של צרפת, ובעקבותיה עלה לשלטון הנשיא המכהן אלאסן ואטארה. מאז נמשכים בחוף השנהב חילוקי דעות עמוקים המקבלים ביטוי במיוחד בצבא המדינה המורכב מצבא המורדים, ומנאמניו של הנשיא הקודם גבאבו.

ב- 6 בינואר 2017, פרשו מן הצבא הרפובליקני, חיילים שהיו שייכים בעבר לצבא המורדים, ובאופן מאורגן פתחו ביריות מנשק קל במספר ערים במדינה. לטענתם, כספים אשר הובטחו להם על ידי אלאסן ואטארה, עם סיום המלחמה ב-2011, טרם שולמו עד היום. לדבריהם ל-8,400 חיילים, מגיעים סכומים של עד 17 מיליון CFA, כל אחד.

המהומות שכחו לאחר שבדיונים עם המתקוממים, הובטחו להם התשלומים, ואף נקבעו מועדי תשלום.

==קישורים חיצוניים==

* 

==הערות שוליים==

קטגוריה:חוף השנהב: היסטוריה
פלימות' רליאנט

פלימות' רליאנט, קופה
סטיישן]]
פלימות' רליאנט (באנגלית: Plymouth Reliant) היא מכונית משפחתית גדולה אשר יוצרה על ידי חטיבת "פלימות'" בקונצרן הרכב קרייזלר האמריקאי בין השנים 1981–1989.

הדגם השתייך לסדרת "Chrysler K platform" של חברת קרייזלר.

סך הכול יוצרו 1,114,618 יחידות.

הדגם הכמעט זהה לדגם ה"פלימות' רליאנט" של חברת קרייזלר בין השנים 1981–1989 היה ה"Dodge Aries". יוצרו 978,640 יחידות מדגם ה-Dodge Aries.

==תצורות פלימות' רליאנט==
* 4 דלתות - סדאן
* 4 דלתות - סטיישן
* 2 דלתות - קופה

== גלריה==
<gallery>
Plymouth-Reliant.jpg| פלימות' רליאנט סטיישן
15-07-12-Mexico-D-F-RalfR-N3S 9037.jpg| פלימות' רליאנט סטיישן (צולם ב- מקסיקו)
Berkeley, California - USA (8745346428).jpg| פלימות' רליאנט קופה
Plymouth-Reliant-Sedan.jpg| פלימות' רליאנט סדאן
PlymouthReliant.jpg| פלימות' רליאנט סדאן
</gallery>

==ראו גם==
* קרייזלר
* פלימות' מודל Q
* פלימות' מודל 30U
* פלימות' דה לוקס
* פלימות' ואליאנט
* פלימות' קרנברוק
* פלימות' פלאזה

==קישורים חיצוניים==

קטגוריה:דגמי מכוניות שהושקו ב-1980
קטגוריה:כלי רכב המיוצרים במקסיקו
קטגוריה:מכוניות אמריקאיות
קטגוריה:מכוניות משפחתיות גדולות
קטגוריה:מכוניות סטיישן
קטגוריה:מכוניות קופה
רליאנט
טעמי

חטיף טעמי

חטיפי טעמי
טעמי הוא חטיף שוקולד ישראלי המיוצר על ידי חברת הממתקים עלית במפעל חטיבת הממתקים הממוקם בנוף הגליל. החטיף עשוי שוקולד עם פצפוצי אורז בתוספת קרם נוגט וקרמל. טעמי נמכר באריזה אדומה במשקל של 40 גרם. החטיף שומר במשך שנים רבות על המקום הראשון במכירות בפלח חטיפי השוקולד, מעל 4 מיליון יחידות בשנה.

== היסטוריה ==
המוצר הושק על ידי עלית בדצמבר 1963, ונקרא טַעֲמִי בהשראת בתו של מנהל מפעל עלית, תמי והמילה העברית "טעם". עד שנות ה-90 יוצר החטיף במפעל עלית ברמת גן בתהליך ידני, רק עם מעבר קו הייצור לנצרת עלית הפך ייצורו לממוכן ללא מגע יד אדם. במהלך השנים יוצרו לחטיף גרסאות רבות ושונות במהדורות מוגבלות כגון טעמי עם שוקולד מריר, שוקולד לבן, עם בוטנים, שברי עוגיות ובייגלה.

== רכיבים ==
סוכר, אורז תפוח (12%), אבקת חלב, חמאת קקאו, שומנים ושמנים מהצומח, סירופ גלוקוזה, עיסת קקאו, אגוזים (לוז, קשיו), אבקת מי גבינה, שומן חלבי, מים, קמח סויה, לקטוז, חומר הלחה (גליצרין), מתחלבים (לציטין סויה/לפתית, E-476), מלח, ונילין. כלל מוצקי קקאו בשוקולד חלב מינימום 30%.

=== רכיבים אלרגנים ===
מכיל אגוזים (לוז, קשיו), חלב, סויה. עלול להכיל גלוטן (חיטה, שעורה, שיבולת-שועל), שקדים, פקאן, אגוז מלך, קוקוס, פיסטוק, שומשום, בוטנים, ביצים.

== קישורים חיצוניים ==

* 

קטגוריה:חטיפי שוקולד
קטגוריה:מותגי מזון
קטגוריה:עלית: מוצרים
ויטורול קונסטנצה

מועדון הכדורגל ויטורול קונסטנצה (ברומנית: Fotbal Club Viitorul Constanța) הוא מועדון כדורגל מקצועני רומני מהעיר אובידיו שבמחוז קונסטנצה.

== היסטוריה ==
הקבוצה הוקמה בשנת 2009 על ידי הכדורגלן הרומני גאורגה חאג'י והמועדון מקדם את בוגרי האקדמיה לכדורגל של חאג'י עצמו ולכן זוכה הקבוצה לכינוי "הילדים של חאג'י". הצלחתה הראשונה של הקבוצה הוא זכייה בתואר אליפות המדינה בשנת 2017 שהיה לתואר הראשון של הקבוצה.

הקבוצה מארחת את משחקיה באצטדיון ויטורול השוכן במרחק מספר קילומטרים צפונית לעיר קונסטנצה. ב-2021 התאחד המועדון עם פארול קונסטנצה.
==תארים==
*אליפות ליגת העל הרומנית בכדורגל (1): 2016/2017

==קישורים חיצוניים==

* 

==הערות שוליים==

קטגוריה:קבוצות כדורגל רומניות
קטגוריה:קבוצות כדורגל שהוקמו ב-2009
אלפא בזאב

α בזאב הוא הכוכב הבהיר ביותר בקבוצת הכוכבים זאב, אך מיקומו הדרומי לא מאפשר לראותו מאירופה. למרות שבהירות נראיתו היא מדרגה 2.3, הוא לא קיבל שם משלו בערבית, יוונית או לטינית, אך כנראה שבבבל העתיקה הוא נקרא "קָקָבּ סוּ-גוּבּ גוּד-אֶלים", שפירושו "הכוכב שמשמאל לשור" כאשר השור הוא קבוצת קנטאור.

==מאפיינים==
α בזאב הוא ענק כחול עם סיווג ספקטרלי B1.5 III שנמצא במרחק של כ-465 שנות אור ממערכת השמש. מסתו גדולה ומוערכת בלמעלה מ-10 מסות שמש, רדיוסו כ-11 רדיוסי שמש והוא מאיר בעוצמה של פי 2,000 מעוצמת ההארה של השמש באור נראה, אך טמפרטורת פניו הגבוהה, כ-23,000 קלווין, גורמת לכך שכמעט כל קרינתו היא בתחום העל-סגול, כך שעוצמת הארתו הכוללת היא פי 25,000 מעוצמת ההארה של השמש. בדומה לענקים כחולים אחרים, בהירותו של α בזאב משתנה מעט ונעה בין דרגות בהירות 2.29 ו-2.34 במחזוריות של 6 שעות, 14 דקות ו-11 שניות, כלומר כ-3.85 מחזורים ביממה. עקב כך הוא מסווג כמשתנה β בקפאוס.

במרחק זוויתי של כ-25 שניות קשת מ-α בזאב נמצא כוכב נוסף עם בהירות מדרגה 14 המסומן כ-CD-46 9501B. אם השניים קשורים זה לזה ונמצאים באותו המרחק ולא רק במקרה על אותו קו הראייה, אז המרחק ביניהם הוא כ-4,300 יחידות אסטרונומיות והמסה של בן הזוג היא כ-0.8 מסות שמש.

==קישורים חיצוניים==
* [http://stars.astro.illinois.edu/sow/kakkab.html α בזאב] באתר של ג'ים קלר
* 

==הערות שוליים==

קטגוריה:ענקים מסוג B
קטגוריה:משתני בטא בקפאוס
קטגוריה:קבוצת הכוכבים זאב
גביע אפריקה לאומות 1972

גביע אפריקה לאומות 1972 היה הטורניר השמיני של אליפות אפריקה לאומות, אליפות הכדורגל של אפריקה שמאורגנת על ידי קונפדרציית הכדורגל של אפריקה (CAF). הטורניר נערך בין ה־23 בפברואר ל־5 במרץ 1972 בקמרון. בטורניר הגמר השתתפו 8 קבוצות שחולקו לשני בתים של ארבע נבחרות כל אחד. שתי הראשונות בכל בית עלו לחצי הגמר. הרפובליקה של קונגו זכתה באליפות לראשונה בתולדותיה לאחר ניצחון על מאלי בגמר 3–2.

== הנבחרות ==
{| class="wikitable sortable" style="text-align: center;"
! נבחרת
! סיבת העפלה
! מספר הופעות בטורניר
! הופעה אחרונה בטורניר
! הישג שיא (עד תחילת הטורניר)
|-
| align="right" |
|מארחת הטורניר
|1
|1970
|שלב הבתים (1970)
|-
| align="right" |
| מנצחת גביע אפריקה לאומות 1970
|4
|1970
|אלופת אפריקה (1970)
|-
| align="right" | זאיר
|העפלה מהמוקדמות
|3
| 1970
| אלופת אפריקה (1968)
|-
| align="right" |
|העפלה מהמוקדמות
|0
|
|
|-
| align="right" |
|העפלה מהמוקדמות
|1
|1968
|שלב הבתים (1968)
|-
| align="right" |
|העפלה מהמוקדמות
|0
|
|
|-
| align="right" |
|העפלה מהמוקדמות
|0
|
|
|-
| align="right" |
|העפלה מהמוקדמות
|0
|
|
|}

== שלב הבתים ==
=== בית א' ===
המשחקים שוחקו ביאונדה.

=== בית ב' ===
המשחקים שוחקו בדואלה.

== שלבי הנוק-אאוט ==

== קישורים חיצוניים ==
* [http://www.rsssf.com/tables/72a.html מידע מאתר RSSSF]

1972
קטגוריה:תחרויות כדורגל ב-1972
קטגוריה:קמרון: כדורגל
קטגוריה:יאונדה: ספורט
אדואר פיליפ

אדואר פיליפ (בצרפתית: Édouard Philippe; נולד ב-28 בנובמבר 1970) הוא ראש עיריית לה האבר. כיהן כראש ממשלת צרפת. פיליפ, חבר הרפובליקנים, הוא מתון ונמצא במרכז שמקורב לאלן ז'ופה. בעברו גם היה חבר המפלגה הסוציאליסטית בשנות ה-90.

==ביוגרפיה==
פיליפ נולד ברואן שבצרפת, להורים שעסקו בהוראה וגדל בבית שמאלי פוליטית. לאחר שלוש שנות לימוד סיים תואר ראשון במכון למדע המדינה פריז ב-1992. לאחר מכן למד בבית הספר הלאומי למינהל בשנים 1995–1997. בשנותיו במכון למדע המדינה תמך במישל רוקאר, שכיהן כראש ממשלת צרפת תחת הנשיא פרנסואה מיטראן, והושפע ממנו, וכן הזדהה עם מחנה תומכי רוקאר ועם המחנה הסוציאל-דמוקרטי במפלגה הסוציאליסטית הצרפתית. כשסיים את לימודיו בבית הספר הלאומי למינהל עבר לעבוד במועצת המדינה של צרפת.

הוא שימש כראש עיריית לה האבר בשנים 2010–2017, וכן ייצג אזור בסן-מריטים באספה הלאומית עד יוני 2017, תפקידים מהם פרש לאחר מינויו לראש ממשלת צרפת.

לאחר בחירתו של עמנואל מקרון לנשיאות, הוא מינה ב-15 במאי 2017 את פיליפ לראש ממשלת צרפת תחתיו. הוא ירש בתפקידו את ברנאר קזנב מהמפלגה הסוציאליסטית. פיליפ הוביל בהצלחה את מפלגתו של מקרון, קדימה!, לצד בריתה עם מפלגת מודם (MoDem) מהמרכז בראשותו של פרנסואה ביירו, לרוב מוחלט בבחירות לפרלמנט הצרפתי 2017, עם כ-350 מושבים.

ביולי 2020 התפטר מתפקידו כראש ממשלת צרפת, עקב חילוקי דעות עם הנשיא מקרון,<ref></ref> וזאת מספר ימים לאחר שניצח בבחירות לראשות העיר לה האבר.

פיליפ נשוי ואב לשלושה.

==קישורים חיצוניים==

* [http://www2.assemblee-nationale.fr/deputes/fiche/OMC_PA345619 ביוגרפיה], באתר הפרלמנט הלאומי

==הערות שוליים==

קטגוריה:פוליטיקאים צרפתים
קטגוריה:ראשי ממשלת צרפת
קטגוריה:ראשי עיריות בצרפת
קטגוריה:בוגרי המכון למדע המדינה פריז 
קטגוריה:חברי המפלגה הסוציאליסטית הצרפתית
קטגוריה:חברי האספה הלאומית של צרפת
קטגוריה:קצינים גדולים בלגיון הכבוד
קטגוריה:צרפתים שנולדו ב-1970
כיצד באים תינוקות לעולם

כיצד באים תינוקות לעולם הוא ספר ילדים חינוכי המתאר, בעזרת איורי נייר מפוסל, כיצד ילדים באים לעולם. הספר נועד לעזור להורים לענות על שאלות ילדים בנוגע למין ורבייה והיה פופולרי בישראל בשנות ה-70 וה-80 של המאה ה-20.

הספר מתחיל בהסבר על תהליך ההפריה של פרחים. דבורת הדבש מביאה אבקנים שמפרים את הביצים בשחלת הפרח וכך נוצר זרע. בהמשך נוצרת אנלוגיה בין האבקנים והביצים של הצמח לזרעונים וביציות של תרנגולים ומוסבר כיצד נוצרים אפרוחים. בהמשך מתואר התהליך גם אצל כלבים ולבסוף אצל בני האדם.

==קישורים חיצוניים==
*

קטגוריה:חינוך מיני
יורם מאירי

יורם מאירי (נולד בשנת 1940) הוא פוליטיקאי וחקלאי ותיק בראש פינה, שכיהן כראש המועצה המקומית שלה מ-1974 עד 1978. מאירי כיהן ללא שכר. לפי שיטה בה הוקמו וועדות מתנדבים שהורכבו מהתושבים, כל אחת בתחומה (כגון: בריאות, חינוך, ספורט, מתאר ועוד). המועצה פעלה לפי החלטות הוועדות.

בתקופת כהונתו אושרו שתי הרחבות חקלאיות ב' וג' - 80 משפחות, והוקמה שכונת אשטרום - 40 משפחות.

בשנת 1974 יזם את הקמת העמותה לשחזור ראש פינה שנוהלה על ידי אנשי ציבור וקיימת עד היום.

==ביוגרפיה==

מאירי הגיע לראש פינה בשנת 1962. עבד כמנהל תחנות הטרקטורים באזור עד פירוק המפעל עד 1967.

לאחר מכן עבד כמנהל יצור במפעל "פרי הגליל" בחצור.

ב-1962 היה מראשוני הרחבה חקלאית א' שקמה בראש פינה.

ב-1969 נסע עם משפחתו לאיראן לטובת עבודה בחברת ת.ה.ל אשר ניהלה את שיקום חבל קזווין. מאירי תיפקד כמנהל אזור בפרויקט.

עם שובו לישראל הקים עם שותפו יוסף אבידן עסק לביצוע עבודות חקלאיות, ריסוס וגיזום בפרדסים.

במקביל נבחר ב-1973 ברשימה המקומית לשמש כראש מועצת ראש פינה.

עת שאוכלוסיית המושבה הקטנה הלכה והצטמצמה עוד יותר, הוא זכה בבחירות המקומיות, בראש רשימת "ראש פינה" (ר"פ), שזכתה ב-225 מתוך 432. כך קיבלה הרשימה 3 מתוך 5 מושבים במועצה, בעוד המערך ברשות ראש המועצה הקודם, הרמן הרשקוביץ, קיבלה את שני המושבים הנותרים.

מטרות הרשימה היו: התנגדות לתוכנית עיר חצור - ראש פינה. וכן הקמת אגודות חקלאיות נוספות. ושימור ושחזור המושבה הוותיקה.

המועצה בראשותו החליטה על שיקום ושחזור ראש פינה הישנה. יגאל אלון שהיה אז שר החוץ, צורף על ידי יורם מאירי יחד עם יוסי שריד להנהלת אגודת השחזור שקיימת עד היום.

בשנת 1974 אושר לבטל את התוכנית לאיחוד עם העיירה חצור ואושרה תוכנית מתאר שכללה 2 הרחבות חקלאיות נוספות (ב' ו ג'), וכן אושרה תוכנית בה לא יהיו בתים משותפים ולא תהיה בנייה לגובה.

למרות ההחלטה להישאר מושבה חקלאית לא מאוחדת עם חצור יורם דאג לשיתוף פעולה מלא עם חצור. המועצה העבירה החלטה שילדיי ראש פינה ילמדו בתיכון בחצור וכן ביטל את התוכנית להקים את "אגד" בראש פינה והעביר את הקרקע והזכות לחצור ובכך קמה תחנת "אגד" והקניון בחצור.

בשנת 1978 עם סיום הקדנציה בחר יורם מאירי לא להמשיך לקדנציה נוספת.

משנת 1980 החל להקים פרויקטים תיירותיים הקשורים למתחמי תחנת דלק. שילוב של מרכזים מסחריים בסמוך לתחנת הדלק לעידוד התעסוקה והתיירות.

הידועים בהם: צומת יסוד המעלה ומחלף בית זרזיר ובית המשרדים ותחנת דלק "אלון" בחצור הגלילית.

כחבר בהרחבה א' ראש פינה מגדל מאירי עצי פרי נשירים. בשנות ה-80 הופרטה האגודה וכל חבר קיבל את משקו.

מאז יורם עוסק בגידול עצי פרי נשירים.

==משפחתו==
יורם מאירי (שרייבר) נולד במחנה זמני שנקרא "גבעת השומר" בקרבת כפר סבא. ועם העלייה להתיישבות ב-1939 עבר עם הוריו בעודו בן שנתיים וחצי לקיבוץ דן.

יורם השתייך לקבוצת הילדים הראשונה של קיבוץ דן.

הוריו עלו מפולין מאזור העיירה "פשמישיל", חניכי תנועת השומר הצעיר. ועלו ארצה ב-1935.

התגייס לגולני ולאחר קורס מכ"ים עבר להדרכה בקורס מכ"ים לחיילי מילואים.

במהלך שירותו הצבאי הכיר את אביבה פריש והם נישאו בקיבוץ דן.

לאחר נישואיו עסק בענף הפלחה ובעיבוד השטחים המפורזים ממזרח לקיבוץ דן.

בשנת 1962 עזבו הזוג את הקיבוץ בעיקר על רקע החינוך המשותף.

אביבה נפטרה ממחלת הסרטן ב-2016. לשניים 3 ילדים.

== קישורים חיצוניים ==
* 

==הערות שוליים==

קטגוריה:דן (קיבוץ): אישים
קטגוריה:ראשי מועצת ראש פינה
קטגוריה:ישראלים שנולדו ב-1940
מכאן 33

שקופית "מַכַּאן 33" המודיעה על תחילת שידורי הערוץ באחר הצהריים של יום שני, [[15 במאי 2017]]
אולפן מכאן 33
מַכַּאן 33 (בערבית: مكان 33, ידוע גם כ: ערוץ מַכַּאן בערבית: قناة مكان) הוא ערוץ טלוויזיה ציבורי ממלכתי בישראל מטעם תאגיד השידור הישראלי המיועד לציבור הערבי.

הערוץ הושק ב-15 במאי 2017 והוא מחליף את ערוץ 33 שקדם לו. הערוץ משדר כל יום בין השעות 06:00–24:00, ובשאר הזמן משודרים בערוץ שידורי רדיו מַכַּאן על רקע שקופית שידור.

פירוש המילה "מַכַּאן" בערבית הוא "מקום".

== היסטוריה ==

=== סגירת רשות השידור והקמת תאגיד השידור ===
במשך השנים חלה הידרדרות במעמדה ובתפקודה של רשות השידור. ביולי 2013 שכר שר התקשורת, גלעד ארדן, חברת ייעוץ חיצונית לבחינת עתיד רשות השידור, על מנת להחליט האם נכון לסגור את הרשות. לאור הנתונים הוקמה "ועדת לנדס" וזו פרסמה את החלטותיה בראשית מרץ 2014. לפי הסיכומים שהתקבלו, תבוטל אגרת הטלוויזיה החל מ-1 באפריל 2015 ובמקום רשות השידור יוקם גוף שידורים חדש. לאחר חקיקת חוק השידור הציבורי הישראלי החלה הקמת תאגיד השידור הישראלי.

כחלק משידורי רשות השידור פעל גם ערוץ 33 שיועד לצופים בערבית, ואשר כחלק מסגירת רשות השידור הפסיק את שידוריו ב-10 במאי 2017.

=== מאז תחילת שידורי תאגיד השידור ===
ב-15 במאי 2017 בשעה 17:30 החל ערוץ מכאן 33 בשידוריו, כערוץ הציבורי המיועד לקהל דוברי הערבית במדינת ישראל. הערוץ מופעל על ידי החטיבה בערבית של תאגיד השידור.

ב-14 ביוני 2018 החל הערוץ לשדר את המונדיאל בערבית, בפעם הראשונה במדינת ישראל. בעבר נעשה ניסיון מצד רשות השידור לשדר את המונדיאל בערבית בשנת 2010, אך לאחר איום בתביעה מצד אל-ג'זירה, ברשות השידור ויתרו על הרעיון. כמו כן, בתקופת המונדיאל החל הערוץ לשדר באיכות HD באמצעות מערך עידן פלוס. ב-29 ביולי 2018 שידורי הערוץ בעידן פלוס באיכות HD הופסקו.

לאחר תקופת שידורי המונדיאל ב-15 ביולי 2018 הערוץ השיק לוח שידורים חדש בהשקעה של כ-20 מיליון ש"ח.

ביולי 2019 הושבת ערוץ היוטיוב של הערוץ, בטענה לריבוי הפרות זכויות יוצרים.

במאי 2020, הערוץ זכה לביקורת שלילית מצד גורמים אנטי-ציונים, בראשותם BDS, בטענה לכך שהערוץ מהווה תעמולה ישראלית.

ביולי 2020, חשבון היוטיוב חזר לפעילות.

== תכנים ==
===אקטואליה===
* החדשות בערבית
* מאחורי החדשות
* רב שיח
* המהדורה המקומית בערבית
* על פי חוק
* כסף באוויר
* מסביב לעולם
* חלון מזרחי

===מדע===
* מגזין מדע
* אשנב בריאות

===סדרות===
* אמואש
* נואל
* משפחה דה לוקס
* שטיסל
* להרוג את סבתא
* סליחה על השאלה בערבית
*המסעדה הגדולה

===סדרות מקור של תאגיד השידור הציבורי===
*מונא (סדרת טלוויזיה) (שיתוף פעולה עם כאן 11)
*ד"ר קראז' (שיתוף פעולה עם כאן 11)
*מדרסה (שיתוף פעולה עם כאן חינוכית)

===ספורט===
* השבוע בספורט
* שעה ספורט

===בידור ואירוח===
* ערב עם אומן
* גוונים
* נקודת מבט

===שעשועונים===
* יחד באוויר

===תרבות===
* מילים ומה שביניהם
* סוף פסוק
* כוכבי הקולנוע

===פנאי וסגנון חיים===
* שמן וזעתר
* מסע
* פוקוס
* הולך ובא

===מוזיקה===
* תחרות הערבזיון
* ויטראג
* מסע אל המוזיקה הערבית
* מועדון הקליפים
* ד"ש ושיר
* שירים מהסרטים

===ילדים ונוער===
* אמאל וכמאל
* עבודת ילדים
* סנג'אי וקרייג
* משוגעגע
* בובספוג מכנסמרובע
* מרתה מדברת
* יו גאבה גאבה!
* סמי הכבאי
* תותית
* בוב הבנאי
* סלגטרה

== קישורים חיצוניים ==

* 

* 
* על הסדרה "יומנה של פועלת" בערוץ 33: 
* 

== הערות שוליים ==

קטגוריה:ערוצי טלוויזיה ישראליים
קטגוריה:2017 בישראל
קטגוריה:תאגיד השידור הישראלי: ערוצי טלוויזיה
קטגוריה:ערוצי ברודקאסט בישראל
קטגוריה:טלוויזיה בערבית בישראל
פרדיננדו, דוכס פארמה

פרדיננדו, דוכס פארמה (באיטלקית: Ferdinando di Borbone; 20 בינואר 1751 - 9 באוקטובר 1802), דוכס פארמה בין השנים 1765–1802.

==ביוגרפיה==
פרדיננדו נולד בפארמה ב-20 בינואר 1751, לפליפה, דוכס פארמה, ולואיז אליזבת, נסיכת צרפת, בתם של לואי החמישה עשר, מלך צרפת ומריה לשצ'ינסקה.

בצעירותו היה פרדיננדו מועמד להתחתן עם מריה ביאטריצ'ה ד'אסטה, דוכסית מאסה, בתו של ארקולה השלישי ד'אסטה, דוכס מודנה, אולם ההצעה לא יצאה אל הפועל, משום שהיא התארסה בגיל צעיר ללאופולד, ארכידוכס אוסטריה, ולבסוף התחתנה עם אחיו הצעיר הארכידוכס פרדיננד, דוכס ברייזגאו.

בשנת 1765 מת במפתיע אביו פליפה, דוכס פארמה, ופרדיננדו עלה לשלטון במקומו. ב-27 ביוני 1769 התחתן פרדיננדו על ידי שליח עם מריה אמליה, ארכידוכסית אוסטריה, בתם השמינית של פרנץ הראשון, קיסר האימפריה הרומית הקדושה ומריה תרזה, וב-19 ביולי נחגג טקס הנישואים בפארמה.

במסגרת חוזה ארנחואס (1801) בין בית בורבון לנפוליאון, הועברה השליטה על הדוכסות לשלטון צרפתי ישיר, בתמורה להעברת הדוכסות הגדולה של טוסקנה לידי בית בורבון תחת שליטת בנו לודוביקו הראשון, מלך אטרוריה, בעוד פרדיננד השלישי, הדוכס הגדול של טוסקנה קיבל את שטחי נסיכות הבוחר מזלצבורג. ב-9 באוקטובר 1802 מת פרדיננדו בגיל 51, והועלו טענות שהורעל על ידי הצרפתים.

==משפחתו==
בשנת 1769 התחתן פרדיננדו עם מריה אמליה, ארכידוכסית אוסטריה, בתם של פרנץ הראשון, קיסר האימפריה הרומית הקדושה ומריה תרזה, ממנה היו לו 9 ילדים:
* קרולינה, נסיכת פארמה (1770–1804), התחתנה עם מקסימיליאן, נסיך הכתר של סקסוניה
* לודוביקו הראשון, מלך אטרוריה (1773–1803), התחתן עם מריה לואיסה, דוכסית לוקה
* מריה אנטוניה, נסיכת פארמה (1774–1841)
* קרלוטה מריה, נסיכת פארמה (1777–1812)
* פליפה, נסיך פארמה (1783–1786)
* אנטוניה לואיג'יה, נסיכת פארמה (1784)
* לואיג'יה מריה תרזה, נסיכת פארמה (1787–1789)
* בת מתה (1789)
* בן מת (1789)

==אילן יוחסין==

==קישורים חיצוניים==

{| class="wikitable" style="margin:auto;text-align:center;"
|-
| colspan="3" align="center"| פרדיננדו, דוכס פארמה בית בורבון נולד:20 בינואר 1751 מת:9 באוקטובר 1802
|-
| rowspan="1" align="center"| פליפה
| rowspan="1" align="center"| דוכסות פארמה 1765–1802
| rowspan="1" align="center"| הדוכסות סופחה לצרפת
|}

קטגוריה:אבירי מסדר גיזת הזהב
קטגוריה:בית בורבון
קטגוריה:דוכסי פארמה
קטגוריה:איטלקים שנולדו ב-1751
קטגוריה:איטלקים שנפטרו ב-1802
גביע אפריקה לאומות 1974

גביע אפריקה לאומות 1974 היה הטורניר התשיעי של אליפות אפריקה לאומות, אליפות הכדורגל של אפריקה שמאורגנת על ידי קונפדרציית הכדורגל של אפריקה (CAF). הטורניר נערך במצרים בין ה־1 ל-14 במרץ 1974. בטורניר הגמר השתתפו 8 קבוצות שחולקו לשני בתים של ארבע נבחרות כל אחד. שתי הראשונות בכל בית עלו לחצי הגמר. זאיר זכתה באליפות השנייה בתולדותיה לאחר שמשחק הגמר הראשון הסתיים ב 2–2 ובמשחק החוזר היא נצחה את זמביה 2–0.

== הנבחרות ==
{| class="wikitable sortable" style="text-align: center;"
! נבחרת
! סיבת העפלה
! מספר הופעות בטורניר
! הופעה אחרונה בטורניר
! הישג שיא (עד תחילת הטורניר)
|-
| align="right" |
|מארחת הטורניר
|5
|1970
|אלופת אפריקה (1957, 1959)
|-
| align="right" |
|מנצחת גביע אפריקה לאומות 1972
|2
|1972
|אלופת אפריקה (1972)
|-
| align="right" |
|העפלה מהמוקדמות
|3
|1970
|מקום שלישי (1965, 1968, 1970)
|-
| align="right" | זאיר
|העפלה מהמוקדמות
|4
| 1972 
| אלופת אפריקה (1968)
|-
| align="right" |
|העפלה מהמוקדמות
|1
|1970
|שלב הבתים (1970)
|-
| align="right" |
|העפלה מהמוקדמות
|2
|1968
|מקום רביעי (1962)
|-
| align="right" |
|העפלה מהמוקדמות
|0
|
|
|-
| align="right" |
|העפלה מהמוקדמות
|0
|
|
|}

== שלב הבתים ==

=== בית א' ===
המשחקים שוחקו בקהיר ובאל מאללה.

=== בית ב' ===
המשחקים שוחקו בדמנהור ובאלכסנדריה.

== שלבי הנוק-אאוט ==

== קישורים חיצוניים ==
* [http://www.rsssf.com/tables/74a.html מידע מאתר RSSSF]

1974
קטגוריה:תחרויות כדורגל ב-1974
קטגוריה:תחרויות כדורגל במצרים
מריה אמליה, ארכידוכסית אוסטריה

מריה אמליה, ארכידוכסית אוסטריה (בגרמנית: Maria Amalia von Österreich; 26 בפברואר 1746 - 18 ביוני 1804) הייתה אשתו של פרדיננדו, דוכס פארמה, בתה השמינית של מריה תרזה, ואחותה של מארי אנטואנט.

==ביוגרפיה==
מריה אמליה נולדה ב-26 בפברואר 1746 בארמון הופבורג, וינה, בירת האימפריה ההבסבורגית, לפרנץ הראשון, קיסר האימפריה הרומית הקדושה ולמריה תרזה. מריה אמליה גדלה כבת יחידה, משום שלא הייתה לה אף אחות בגילה, והיו לה יחסים גרועים מאוד עם אמה.

מריה אמליה הייתה מאוהבת בקרל אוגוסט, נסיך צווייבריקן, ואף רצתה להינשא לו, אולם אמה חיתנה אותה נגד רצונה לפרדיננדו, דוכס פארמה, ועל כך היא לא סלחה לה עד יום מותה. ב-27 ביוני 1769 התחתנה מריה אמליה בווינה על ידי שליח עם פרדיננדו, וב-19 ביולי נחגג טקס הנישואים בפארמה.

עד מהרה השתלטה מריה אמליה על הממשל בדוכסות פארמה, החליפה ראשי ממשלה לפי רצונה, ודאגה שהדוכסות לא תהפוך למדינת בובות ספרדית, צרפתית או אוסטרית. יחסיה עם פרדיננדו לא היו אף פעם מוצלחים, אולם הייתה פופולרית מאוד בקרב האזרחים, עקב דאגתה לעניים.

מריה אמליה הייתה בקשר טוב עם אחיותיה מריה קרולינה, מלכת נאפולי ומארי אנטואנט, מלכת צרפת, אולם כמעט ולא הייתה בקשר עם אמה.

במאי 1796 פלשו כוחות צרפתיים לדוכסות, אולם על אף שנאתה העזה לצרפת, בעקבות הוצאת אחותה מארי אנטואנט להורג, הכריז פרדיננדו על נייטרליות. אולם הנייטרליות לא כובדה על ידי הצרפתים, וכוחות צרפתיים כבשו את הדוכסות. במסגרת חוזה ארנחואס (1801) בין בית בורבון לנפוליאון, הועברה השליטה על הדוכסות לשלטון צרפתי ישיר, בתמורה להעברת הדוכסות הגדולה של טוסקנה לידי בית בורבון תחת שליטת בנו לודוביקו הראשון, מלך אטרוריה, בעוד פרדיננד השלישי, הדוכס הגדול של טוסקנה קיבל את שטחי נסיכות הבוחר מזלצבורג. ב-9 באוקטובר 1802 מת פרדיננדו בגיל 51, והועלו טענות שהורעל על ידי הצרפתים. בתחילה שלטה מריה אמליה בדוכסות כעוצרת, אולם ב-22 באוקטובר גורשה מהדוכסות. היא הורשתה להשתתף בהלוויית בעלה, ולאחר מכן עברה באישור אחיינה פרנץ השני, קיסר האימפריה הרומית הקדושה לטירת פראג עם שתים מבנותיה, שם התגוררה עד מותה ב-18 ביוני 1804.

==משפחתה==
בשנת 1769 התחתנה מריה אמליה עם פרדיננדו, דוכס פארמה, ממנו נולדו לה 9 ילדים:
* קרולינה, נסיכת פארמה (1770–1804), התחתנה עם מקסימיליאן, נסיך הכתר של סקסוניה
* לודוביקו הראשון, מלך אטרוריה (1773–1803), התחתן עם מריה לואיסה, דוכסית לוקה
* מריה אנטוניה, נסיכת פארמה (1774–1841)
* קרלוטה מריה, נסיכת פארמה (1777–1812)
* פליפה, נסיך פארמה (1783–1786)
* אנטוניה לואיג'יה, נסיכת פארמה (1784)
* לואיג'יה מריה תרזה, נסיכת פארמה (1787–1789)
* בת מתה (1789)
* בן מת (1789)

== אילן יוחסין ==

==קישורים חיצוניים==

קטגוריה:בית הבסבורג
קטגוריה:ילידות 1746
קטגוריה:נפטרות ב-1804
פלימות' מודל 30U

פלימות' 30U (באנגלית: Plymouth Model 30U) היא מכונית משפחתית אשר יוצרה על ידי חטיבת "פלימות'" בקונצרן הרכב קרייזלר האמריקאי בשנת 1930.

סך הכול יוצרו 76,940 יחידות.

==תצורות פלימות' 30U==
* סדאן
* קופה 
* קבריולה

==ראו גם==
* קרייזלר
* פלימות' מודל Q
* פלימות' מודל PA
* פלימות' ניו-פיינר
* פלימות' דה לוקס
* פלימות' פלאזה
* פלימות' ואליאנט
* פלימות' רליאנט

==לקריאה נוספת==
* [http://www.ply33.com/Models/30-U/ פלימות' מודל 30U ] ( 1930 Plymouth Model 30-U - Plymouth: The First Decade)
* [http://www.allpar.com/history/plymouth/1930.html פלימות' מודל 30U]
* [http://momentcar.com/plymouth/1930/plymouth-model-30u/ פלימות' מודל 30U, תמונות ומידע]

==קישורים חיצוניים==

* [https://www.youtube.com/watch?v=O2Rc8QrZxsY פלימות' מודל 30U] (4:01 דקות), יו-טיוב
קטגוריה:מכוניות משפחתיות
קטגוריה:מכוניות קופה
קטגוריה:מכוניות קבריולה
קטגוריה:דגמי מכוניות שהושקו ב-1930
מודל 30U
קטגוריה:מכוניות אמריקאיות
G-14

G-14 היה גוף שייצג את קבוצות הכדורגל הבכירות אשר חברות באופ"א. הארגון קם בשנת 2000 והורכב מ-14 קבוצות, ובשנת 2002 הצטרפו 4 קבוצות נוספות למרות ששמו לא שונה. בשנת 2008 התפרק הארגון כחלק מהסכם עם ארגוני הכדורגל אופ"א ופיפ"א, והוחלף בהמשך על ידי ארגון המועדונים האירופיים אשר מייצג מעל ל-100 מועדונים. החברות במועדון היו קבוצות אשר זכו בכ-250 אליפויות בליגות המקומיות שלהן, וחלקו ביניהן 41 מ-51 זכיות בליגת האלופות עד אותה השנה. רק ב-3 משחקי גמר בליגת האלופות לא הופיעה אף אחת מהקבוצות (1970, 1979 ו-1980).

==היסטוריה==
G-14 טענו שעל ארגון פיפ"א לפצות את מועדוני הכדורגל אשר שחקניהן נפצעו במהלך משחקי נבחרות במסגרות פיפ"א השונות, על ידי כך שישלמו את משכורות השחקנים בתקופה בה הם לא יכולים להשתתף במשחקי הקבוצות. באפריל 2004 פנה הארגון לבית משפט בשווייץ במטרה לחקור את אופ"א על כך שהם מחויבים לפי חוקי הארגון לשלוח את שחקניהם למשחקי נבחרות ללא תשלום לקבוצות. נשיא פיפ"א ספ בלאטר סירב להיפגש עם הארגון במטרה לנהל משא ומתן על נושא זה.

בספטמבר 2005 תבעו G-14 את פיפ"א בעקבות פציעת שחקן שרלרואה הבלגית, עבדלמג'ד אולמרס בנובמבר 2004 במהלך משחק נבחרת מרוקו בכדורגל, פציעה אשר גרמה לו להיעדר ממשחקי הקבוצה כ-8 חודשים.

ב-15 בינואר 2008 הגיעו G-14 וארגון אופ"א להסכמה שפיפ"א ואופ"א יפצו את המועדונים עבור פציעות של שחקנים במהלך אימוני ומשחקי נבחרות, ובתמורה G-14 יתפרקו, ובמקומם יקום ארגון חדש אשר ייצג את כלל הקבוצות באירופה.

==חברות הארגון==
===הקבוצות המקימות===
* אינטר מילאנו
* יובנטוס
* מילאן
* ליברפול
* מנצ'סטר יונייטד
* באיירן מינכן
* בורוסיה דורטמונד
* אייאקס
* פ.ס.וו. איינדהובן
* ברצלונה
* ריאל מדריד
* פורטו
* מרסיי
* פריז סן-ז'רמן

===הקבוצות הנוספות===
* ארסנל
* באייר לברקוזן
* ולנסיה
* ליון

==הערות שוליים==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:כדורגל
קטגוריה:אופ"א
לודוביקו הראשון, מלך אטרוריה

לודוביקו הראשון, מלך אטרוריה (באיטלקית: Ludovico I di Borbone-Parma; 5 ביולי 1773 - 27 במאי 1803), מלך אטרוריה בין השנים 1801–1803.

==ביוגרפיה==
לודוביקו נולד בפיאצ'נצה ב-5 ביולי 1773, לפרדיננדו, דוכס פארמה, ומריה אמליה, ארכידוכסית אוסטריה, בתם של פרנץ הראשון, קיסר האימפריה הרומית הקדושה ומריה תרזה. בשנת 1778 נפל לודוביקו על שולחן שיש וחטף זעזוע מוח, מה שגרם לו לחלות באפילפסיה.

ב-25 באוגוסט 1795 התחתן לודוביקו עם בת דודתו מריה לואיסה, נסיכת ספרד, בתם של קרלוס הרביעי, מלך ספרד ומריה לואיסה מפארמה, ממנה היו לו שני ילדים.

במאי 1796 פלשו כוחות צרפתיים לדוכסות פארמה, אולם על אף שנאתה העזה של אמו מריה אמליה, ארכידוכסית אוסטריה לצרפת, בעקבות הוצאת אחותה מארי אנטואנט להורג, הכריז אביו פרדיננדו, דוכס פארמה על נייטרליות. אולם הנייטרליות לא כובדה על ידי הצרפתים, וכוחות צרפתיים כבשו את הדוכסות. במסגרת חוזה ארנחואס (1801) בין בית בורבון לנפוליאון, הועברה השליטה על הדוכסות לשלטון צרפתי ישיר, בתמורה להעברת הדוכסות הגדולה של טוסקנה לידי בית בורבון תחת שליטת לודוביקו, שהוכתר למלך אטרוריה, בעוד פרדיננד השלישי, הדוכס הגדול של טוסקנה קיבל את שטחי נסיכות הבוחר מזלצבורג.

בשנת 1802 נסעו לודוביקו ואשתו לספרד, להשתתף בחתונה הכפולה של פרננדו, נסיך אסטוריאס עם מריה כריסטינה, נסיכת נאפולי וסיציליה, ומריה איזבלה מספרד עם פרנצ'סקו, דוכס קלבריה. בחזרתם מספרד החמירה מחלת האפילפסיה של לודוביקו, וב-27 במאי 1803 הוא מת בפירנצה בגיל 30. לאחר מותו עלה לשלטון במקומו בנו לודוביקו השני, מלך אטרוריה, תוך שאשתו מריה לואיסה, דוכסית לוקה שולטת כעוצרת בשמו.

==משפחתו==
ב-25 באוגוסט 1795 התחתן לודוביקו עם מריה לואיסה, דוכסית לוקה, בתם של קרלוס הרביעי, מלך ספרד ומריה לואיסה מפארמה, ממנה היו לו שני ילדים:
* קרלו השני, דוכס פארמה (1799–1883), התחתן עם מריה תרזה, נסיכת סבויה
* מריה לואיזה קרלוטה, נסיכת פארמה (1802–1857), התחתנה עם מקסימיליאן, נסיך הכתר של סקסוניה

==אילן יוחסין==

==קישורים חיצוניים==

* 

{| class="wikitable" style="margin:auto;text-align:center;"
|-
| colspan="3" align="center"| לודוביקו הראשון, מלך אטרוריה בית בורבון נולד:5 ביולי 1773 מת:27 במאי 1803
|-
| rowspan="1" align="center"| הקמה חדשה
| rowspan="1" align="center"| ממלכת אטרוריה 1801–1803
| rowspan="1" align="center"| לודוביקו השני
|}

קטגוריה:בית בורבון
קטגוריה:אבירי מסדר גיזת הזהב
קטגוריה:ילידי 1773
קטגוריה:נפטרים ב-1803
פלימות' מודל Q

פלימות' מודל Q, סדאן, שנת 1928
פלימות' מודל Q (באנגלית: Plymouth Model Q) היא מכונית משפחתית אשר יוצרה על ידי חטיבת "פלימות'" בקונצרן הרכב קרייזלר האמריקאי בשנת 1928. סך הכול יוצרו 66,097 יחידות.

==תצורות פלימות' Q==
* סדאן
* קופה
* קבריולה

== תמונות ==
<gallery>
1928 Plymouth Q Berlina 2.0 litre (6319982740).jpg | פלימות' מודל Q, סדאן, 4 דלתות
1928 Plymouth Model Q Coupe (31402307650).jpg| פלימות' מודל Q, קופה, 1928
1928 Plymouth Model Q Coupe (31658684621).jpg| פלימות' מודל Q, קופה, 1928
Plymouth Model Q Roadster (1928) - 7755130958.jpg| פלימות' מודל Q, קבריולט, 1928
</gallery>

==ראו גם==
* קרייזלר
* פלימות' מודל 30U
* פלימות' מודל PA
* פלימות' ניו-פיינר
* פלימות' דה לוקס
* פלימות' פלאזה
* פלימות' ואליאנט
* פלימות' רליאנט

==לקריאה נוספת==
* [http://www.ply33.com/Models/Q/ פלימות' מודל Q] ( 1928 Plymouth Model Q Detailed Specifications)

==קישורים חיצוניים==

קטגוריה:מכוניות משפחתיות
קטגוריה:מכוניות קופה
קטגוריה:מכוניות קבריולה
קטגוריה:דגמי מכוניות שהושקו ב-1928
מודל Q
קטגוריה:מכוניות אמריקאיות
חיפושית ראש-פנס

חיפושית ראש-פנס (שם מדעי: Pyrophorus nyctophanus) היא מין של חיפושיות מהסוג Pyrophorus שבמשפחת הנתוזיתיים, הקרובה לגחליליות המצויה בטבע באמריקה הדרומית ובמישורי הסראדו.

זחלי חיפושיות אלה שוכנים בתוך האדמה או בחורים בתוך קני טרמיטים, הנפוצים באזורים אלה ויוצאים החוצה בקיץ. הזחלים של החיפושיות הם טורפים המפיצים אור בצבע ירוק זוהר מראשם ומקצה החזה שלהם וכך מפתים מיני טרף הנמשכים לאור - חרקים מעופפים שונים, למשל טרמיטים צעירים מכונפים, לעוף לעבר לסתותיהם הפעורות. לאחר שהזחלים ניזונים היטב הם מתגלמים והופכים לבוגרים. הבוגרים צמחוניים וניזונים מרקבובית וממוהל עצים, אך יכולים להשתמש בנהורנות זוהרת וכך גם הגלמים אצל בני שני הזוויגים. אלפי חיפושיות זוהרות גורמות לאזור כולו לזרוח בירוק בלילות בהירים. כמה משבטי הילידים נהגו לקחת זחלים של חיפושיות כאלה כדי למצוא את דרכם בשטח.

== קישורים חיצוניים ==

קטגוריה:בעלי חיים שתוארו ב-1809
קטגוריה:טקסונים שתוארו בידי ג'ון קרל וילהלם יליגר
קטגוריה:נתוזיתיים
קטגוריה:ברזיל: חרקים
קטגוריה:בעלי חיים בסראדו
בית המדרש הגדול

בית המדרש הגדול (באנגלית: Beth Hamedrash Hagodol) הוא שמה ומקום משכנה של קהילה יהודית אורתודוקסית גדולה, שבמשך יותר מ-120 שנה התקיימה בבניינה ההיסטורי ברחוב נורפוק 60–64 בין הרחובות גרנד וברום בלואר איסט סייד של מנהטן, ניו יורק. קהילת בית המדרש הייתה הקהילה המזרח-אירופית הראשונה שנוסדה בניו יורק והקהילה הוותיקה ביותר של יהודי רוסיה בארצות הברית.

== היסטוריה ==
הקהילה נוסדה ב-1852 בידי הרב אברהם יוסף אש כבית המדרש האורתודוקסי הראשון של יוצאי פולין ברחוב פרל פינת סנטר ומאוחר יותר ברחוב מאט מס. 83. בשנת 1859 התחוללה מחלוקת גדולה בקהילה והיא התפצלה. רוב חברי הקהילה המשיכו עם הרב ושינו את שם הקהילה לקהילת "בית המדרש הגדול", ואילו נשיא הקהילה עם מספר קטן של חברים פרשו והיוו את הגרעין להיווצרות "קהל עדת ישורון" שידועה יותר על שם משכנה בבית הכנסת ברחוב אלדרידג'.

הרב הראשי הראשון והיחיד של ניו יורק, הרב יעקב יוסף, הנהיג את הקהילה משנת 1888 ועד 1902. אחריו הנהיג את הקהילה הרב שלום אלחנן יפה עד פטירתו ב-1923, ואחריו הרב בנימין פליישר. הרב אפרים אשרי, ניצול השואה, הנהיג אותה מ-1952 ועד פטירתו בספטמבר 2003, והיה הרב האחרון שהנהיג אותה בתקופת פעילות מלאה.

בשנת 1885 רכשה הקהילה את מבנה הכנסייה הבפטיסטית של רחוב נורפוק שנבנה בסגנון התחייה הגותית ב-1850, והיה אחד מבתי הכנסת הגדולים בלואר איסט סייד. מ-1999 נכלל המבנה ברישום הלאומי של מקומות היסטוריים . בסוף המאה ה-20 התדרדר מצבה הכלכלי של הקהילה ומנין חבריה, הקהילה לא הצליחה לשמר את הבניין שנפגע ממזג האוויר, והמבנה היה בסכנת התמוטטות.

ב-2007 נסגר בית המדרש, והקהילה שמנתה רק כ-20 חברים קבועים עברה למשכן אחר יחד עם קהילה אחרת. השדולה לשימור הצביון היהודי ההיסטורי של הלואר איסט סייד ניסתה לגייס 4.5 מיליון דולר שנדרשו לשיקום ושימור המבנה, בתכנון להפוך אותו למרכז חינוכי.

ב-14 במאי 2017, קצת אחרי השעה 19:00 פרצה שרפה גדולה משלושה מוקדים בבית המדרש, צוות של כ-150 כבאים ניסה לכבות את השרפה ולקראת חצות הושגה שליטה באש. בית המדרש נשרף כליל ורובו קרס. הקומה התחתית נותרה קבורה תחת הריסות בגובה של כחמישה מטר. משטרת ניו יורק חקרה חשד להצתה.
<gallery mode="packed-hover" heights="200">
קובץ:Beth Hamedrash Hagodol (Manhattan) interior.jpg|פנים בית המדרש, 2005
</gallery>

==קישורים חיצוניים==

* 
* 
* [http://www.nyc-architecture.com/LES/LES014.htm פרטים על הארכיטקטורה של המבנה] באתר הארכיטקטורה של ניו יורק 
* [http://www.ivelt.com/forum/viewtopic.php?f=6&t=33720 דיווחים ותמונות בזמן אמת משריפת מבנה בית המדרש]
* 
* 
* 

קטגוריה:ניו יורק: בתי כנסת
קטגוריה:לואר איסט סייד
קטגוריה:בתי כנסת שנחרבו
קטגוריה:ארצות הברית:אתרים הרשומים במרשם הלאומי של מקומות היסטוריים
חולד גדול-ראש

חולד גדול-ראש (שם מדעי: Tachyoryctes macrocephalus) הוא מין ממשפחת החולדיים שבסדרת המכרסמים החי רק ב שבאתיופיה.

== מאפיינים ==
זהו מכרסם בגודל 300–1,000 גרם ובאורך 31 סנטימטרים. הוא בעל ראש גדול עם שיניים בולטות ועיניים מוגבהות המופנות קדימה. מכרסם זה חי במחילות מתחת לאדמה ומשתמש בכפותיו הגדולות כדי לחפור.

הוא מצוי רק באזורי ערבות דשא הרריים בגובה של מעל 2,600 מטרים, באזור הגבוה ביותר באפריקה. הוא יכול להתרבות בקצב גבוה מאוד. טורפו העיקרי הוא זאב חבשי, מין כלב אנדמי הקרוב לזאב ונמצא בסכנת הכחדה. הזאב מצליח לארוב לחולדים בקרבת מאורתם. בשונה מחולדים אחרים הוא איננו מחפש את מזונו מתחת לאדמה ועסוק בחיפוש של עלים צעירים, עשבים ונצרים מעל הקרקע.

==קישורים חיצוניים==

==הערות שוליים==

קטגוריה:טקסונים שתוארו בידי אדוארד ראפל
קטגוריה:חולדיים
קטגוריה:אתיופיה: מינים אנדמיים
קטגוריה:אתיופיה: יונקים
קטגוריה:בעלי חיים שתוארו ב-1842
בוהדן בוטקו

בוהדן יבהנוביץ' בוטקו (; נולד ב-13 בינואר 1991 בדונצק) הוא כדורגלן אוקראיני שמשחק בעמדות המגן בקבוצת צ'רנומורץ אודסה . בעבר שיחק בנבחרת אוקראינה.

== קריירה ==
החל את קריירת הכדורגל שלו במועדון הכדורגל שחטאר דונצק. הוא גדל במחלקת הנוער שלה וב-2008 קודם לקבוצה הבוגרת. בשורות הקבוצה הבוגרת של שחטאר שיחק בוטקו משחקים מעטים. הנהלת החברה השאילה אותו לקבוצות אחרות : עונה אחת הוא שיחק בווהלין לוצק, לאחר מכן שלוש עונות במדי איליצ'בץ מיראופול מהליגה האוקראינית הראשונה. בעונת 2015/2016 הוא הושאל לקבוצת אמקאר פרם מהליגה הרוסית. לקראת עונת 2016/2017 חזר לשורות שחטאר דונצק.

==נבחרת==
בוטקו שיחק בכל שכבות הגיל של הנבחרות הלאומיות של אוקראינה. בנובמבר 2006 שיחק את משחקו הראשון בשורות נבחרת הנערים של אוקראינה. לאחר 21 משחקים במדי נבחרת הנערים עבר לנבחרת הנוער של אוקראינה. 

הוא שיחק בנבחרת הנוער במשך שנתיים. ב-2009 השתתף עם הנבחרת באליפות אירופה בכדורגל לנבחרות עד גיל 19 וזכה עמה במקום הראשון. במהלך האליפות נפצע במשחק השני בשלב הבתים ולא שותף במשחקים הבאים של הנבחרת בתחרות. מנבחרת הנוער המשיך בוטקו לנבחרת הצעירה. הוא שיחק 13 משחקים, הבקיע שער אחד. 

בנבחרת הלאומית של אוקראינה משחק בוטקו מאז ספטמבר 2011. משחקו הראשון במדי הנבחרת היה משחק ידידות מול . בוטקו היה בסגל נבחרת אוקראינה ליורו 2012, אך לא שותף באף אחד מהמשחקים בטורניר. הוא זומן גם ליורו 2016 והשתתף רק באחד מתוך שלושת משחקי הנבחרת בתחרות.

==תארים==
* מקום ראשון באליפות אירופה בכדורגל עד גיל 19
* אליפות אוקראינה (4) :2016/2017, 2017/2018, 2018/2019, 2019/2020
* הגביע האוקראיני (3): 2016/2017, 2017/2018, 2018/2019

==קישורים חיצוניים==

קטגוריה:כדורגלנים אוקראינים
קטגוריה:מגני כדורגל אוקראינים
קטגוריה:כדורגלני שחטאר דונצק
קטגוריה:כדורגלני ווהלין לוצק
קטגוריה:כדורגלני אמקאר פרם
קטגוריה:כדורגלני מריופול
קטגוריה:כדורגלני לך פוזנן
קטגוריה:כדורגלני ארזורומספור
קטגוריה:כדורגלני זוריה לוהנסק
קטגוריה:כדורגלני צ'רנומורץ אודסה
קטגוריה:כדורגלני נבחרת אוקראינה
קטגוריה:כדורגלני יורו 2012
קטגוריה:כדורגלני יורו 2016
קטגוריה:דונצק: כדורגלנים
קטגוריה:אוקראינים שנולדו ב-1991
נמלת המרוץ

נמלת המרוץ (שם מדעי: Ocymyrmex) הוא סוג של נמלים החיות באקלים מדברי (כמו במדבר נמיב) או יבש מאוד וכן בסוואנות חמות באפריקה.

נמלים אלה קטנות מעט ובעלות גזרה צרה ורגליים ארוכות העוזרות להם לנוע במהירות על החול החם. אלו מהנמלים המהירות בעולם. צבעם העיקרי אדום חום.

נמלים אלה נפוצות בדרום-מזרח אפריקה. הם לא מצויות באזור המרכז או בדרום הסהרה. הם מקימים את קניהם על החול, וכל קן מאכלס כ-200–1,000 נמלים. הן טורפות חרקים שנכוו מהשמש החמה ומובילות אותם למחילתן. כמו כן הן ניזונות מטרמיטים ומזרעים.

==מינים==
{|
|
* Ocymyrmex afradu 
* Ocymyrmex alacer
* Ocymyrmex ankhu 
* Ocymyrmex barbiger
* Ocymyrmex cavatodorsatus
* Ocymyrmex celer
* Ocymyrmex cilliei
* Ocymyrmex cursor
* Ocymyrmex dekerus
* Ocymyrmex engytachys
* Ocymyrmex flavescens
* Ocymyrmex flaviventris
* Ocymyrmex foreli
* Ocymyrmex fortior
* Ocymyrmex gariepensis
* Ocymyrmex gordoni
* Ocymyrmex hirsutus
* Ocymyrmex ignotus
|
* Ocymyrmex kahas
* Ocymyrmex laticeps 
* Ocymyrmex micans 
* Ocymyrmex monardi 
* Ocymyrmex nitidulus
* Ocymyrmex okys
* Ocymyrmex phraxus
* Ocymyrmex picardi
* Ocymyrmex resekhes
* Ocymyrmex robecchii 
* Ocymyrmex robustior
* Ocymyrmex shushan
* Ocymyrmex sobek
* Ocymyrmex sphinx
* Ocymyrmex tachys 
* Ocymyrmex turneri 
* Ocymyrmex velox 
* Ocymyrmex weitzeckeri
* Ocymyrmex zekhem
|
|}
==קישורים חיצוניים==

קטגוריה:בעלי חיים שתוארו ב-1886
קטגוריה:טקסונים שתוארו בידי קרלו אמרי
קטגוריה:נמליים
קטגוריה:אפריקה הדרומית: חרקים
עכביש עקבות

עכביש עקבות (שם מדעי: Seothyra) הוא סוג של עכביש ממשפחת הסרבולניים החי במדבריות ובאזורים צחיחים נוספים באפריקה הדרומית - במדינות נמיביה, בוצואנה ודרום אפריקה. הזכרים קטנים הרבה יותר מהנקבות ומזכירים מיני נמלים החיות במדבר. הנקבות גדולות ומסתתרות במאורות. שני המינים פעילים בימים חמים ביותר.

עכבישים אלה מכונים כך עקב מבנה הרשת שלהם הנוצרת בגומה ומזכירה במראה עקבות של בעל חיים. העכבישים ניזונים בעיקר מחרקים העוברים מעל הרשת העדינה, בעיקר נמלים כמו Tetramorium, קמפונית ונמלת המרוץ. העכביש תופס את טרפו, מהדק אותו לקור, חוזר למאורה ונותן לשמש הרותחת להרוג את טרפו במהירות. לאחר מכן העכביש חוזר לאכול את טרפו.

==מינים==
* Seothyra barnardi 
* Seothyra dorstlandica 
* Seothyra fasciata 
* Seothyra griffinae 
* Seothyra neseri 
* Seothyra perelegans 
* Seothyra roshensis 
* Seothyra annettae 
* Seothyra longipedata 
* Seothyra schreineri 
* Seothyra semicoccinea 
* Seothyra henscheli 
* Seothyra louwi 
== קישורים חיצוניים ==

==הערות שוליים==

קטגוריה:סרבולניים
קטגוריה:אפריקה הדרומית: עכבישים
דוד חיים צבאח

רבי דוד חיים צבאח (סביב ה'תקכ"ח<ref>תאריך הולדתו אינו מדויק. אך בהספדים נכתב עליו שנפטר קרוב לתשעים. ולכן יש לשער שנולד בשנה זו.</ref>, 1768 – י' בתשרי ה'תרי"ח, 28 בספטמבר 1857) היה מקובל, פוסק הלכה אב בית הדין ורבה של מרקש במאה ה-19.

==ביוגרפיה==
נולד במרקש שבמרוקו סביב שנת ה'תקכ"ח לרבי יעקב צבאח ולמירא בנישתי. ככל הנראה למד אצל חכמי עירו, הרב שלמה אסבאג והרב מוסא בן דוד אוחיון.

נתמנה לדיין בשנת ה'תקע"ז. חביריו לדיינות היו הרב אברהם פינטו הקטן (אב בית הדין), הרב שלמה אסבאג, הרב אברהם אסולין, הרב מימון פינטו, הרב אלעזר חזן, הרב משה רוזיליו, הרב רפאל מסעוד אבן מוחא. לבית דין זה הופנו שאלות מערים אחרות במרוקו, בין השאר התכתב עם רבי יצחק בן וואליד<ref>ראו למשל בשו"ת רבי דוד צבאח אורח חיים סימן א. </ref>, רבי רפאל אהרן מונסונייגו,<ref>ראו תשובות חכמי מראכש סימן פו.</ref> ורבי אברהם אנקווא<ref>ראו למשל שו"ת רבי דוד צבאח יורה דעה סימן ה'.</ref>.

בשנת ה'תקצ"ד (1833) נתמנה לרבה של מרקש, אחר פטירתו קודמו הרב אברהם פינטו הקטן.

בספרו משכיל לדוד מביא הרב דברי תורה שנגלו לו בחלום<ref>ראו משכיל לדוד עמודים: כ, לה, קכג.</ref>.

נפטר במרקש בליל יום הכיפורים שנת תרי"ח. ספדו לו הרבנים רפאל מסעוד אבן מוחא, אברהם חרוש. וכן הספידוהו בערים נוספות<ref>כדוגמת מקנס, ראו אוצר המכתבים ח"א סי' קפ"ט, הספד מכת"י רבי דוד משאש.</ref>.

== חיבוריו ==
חיבר הרבה ספרים, רובם אבדו<ref>למשל: ספר 'כסא דוד' – פירוש לספר תהילים; 'טעמי חושן משפט' – שרובו טרם נדפס, ומקצתו נדפסו ב'מורה צדק'.</ref>.

נדפסו מהם:
*[http://www.hebrewbooks.org/37574 משכיל לדוד] – כולל חידושים על התורה ודרשות וחידושי ש"ס והגהות בקבלה על אוצרות חיים, תוניס, תר"ע. נדפס פעם שנייה עם הוספות בירושלים תשס"ו על ידי מכון פי ישרים.
* [http://www.hebrewbooks.org/33254 מורה צדק] – כולל טעמי חשן משפט וחידושי דינים וסגולות ורפואות ועט סופר על פי מראכש, תוניס, תרע"ה.
* [http://www.hebrewbooks.org/50657 שו"ת וחידושי רבי דוד צבאח] – כולל פסקי דין וחידושי דינים והגהות על מנהגי טריפות.

==משפחתו==
הניח שני בנים ובת:
* רבי ימין צבאח. היה דיין במראכש נלב"ע בכפר איגינישנאי בשנת ה'תרל"ב או ה'תרל"ג. חיבר דרוש למגילת אסתר נדפס בספר של אביו משכיל לדוד מהדורת פי ישרים.
* רבי אברהם צבאח. שבנו רבי דוד הדפיס ספר משכיל לדוד.
* מירא. נשאת במוגאדור.

==קישורים חיצוניים==
* 
* 

==הערות שוליים==

קטגוריה:מחברי ספרי הלכה
קטגוריה:מחברי ספרי קבלה
קטגוריה:מרקש: רבנים
קטגוריה:פרשני השולחן ערוך
קטגוריה:רבנים מרוקאים
קטגוריה:נפטרים ב-1858
Date (פקודה)

date (אנגלית: Date; "תאריך") היא פקודה במערכות הפעלה יוניקס המציגה את התאריך, היום והשעה. בנוסף בעזרת פקודה זו ניתן לקבוע את תאריך ושעה חדשים במערכת.

בהקשת פקודה ללא ערכים נוספים יוצג התאריך, היום והשעה.

==שימוש==
השימוש הסטנדרטי בפקודת <code>date</code>, בסביבת יוניקס, יתבצע כדלקמן:
<syntaxhighlight lang="text">
$ date
Mon May 15 23:11:43 EEST 2017
</syntaxhighlight>

הצגת זמן אוניברסלי מתואם (UTC) באמצעות פקודת <code>date</code>, יתבצע כדלקמן:
<syntaxhighlight lang="text">
$ date -u
Mon May 15 20:37:09 UTC 2017
</syntaxhighlight>

קביעת תאריך, שעה ויום באמצעות פקודת <code>date</code>, יתבצע כדלקמן:
<syntaxhighlight lang="text">
$ date -s "15 MAY 2017 23:56:00"
Mon May 15 23:56:00 EEST 2017
</syntaxhighlight>

ניתן לשלב ערכים נוספים:
* date --reference=file.txt: יציג תאריך עריכה אחרון של קובץ.
* date -I: יציג תאריך בלבד.
* date --version: יציג את הגרסה של התוכנה המותקנת.
* man date: יציג את ספר הוראות של פקודה זו.

==קישורים חיצוניים==

[http://mally.stanford.edu/~sr/computing/basic-unix.html רשימת פקודות יוניקס (באנגלית)]

קטגוריה:פקודות מחשב
קטגוריה:פקודות יוניקס
פלימות' מודל PA

פלימות' מודל PA (באנגלית: Plymouth Model PA) היא מכונית משפחתית אשר יוצרה על ידי חטיבת "פלימות'" בקונצרן הרכב קרייזלר האמריקאי בשנת 1931.

סך הכול יוצרו 106,896 יחידות.

==תצורות פלימות' מודל PA ==
* סדאן
* קופה 
* קבריולה

==ראו גם==
* קרייזלר
* פלימות' מודל Q
* פלימות' מודל 30U
* פלימות' ניו-פיינר
* פלימות' דה לוקס
* פלימות' קרנברוק
* פלימות' פלאזה
* פלימות' ואליאנט
* פלימות' רליאנט

==לקריאה נוספת==
* [http://www.ply33.com/Models/PA/ פלימות' מודל PA] (1931 Plymouth Model PA - Plymouth: The First Decade)

==קישורים חיצוניים==

קטגוריה:מכוניות משפחתיות
קטגוריה:מכוניות קופה
קטגוריה:מכוניות קבריולה
קטגוריה:דגמי מכוניות שהושקו ב-1931
מודל PA
קטגוריה:מכוניות אמריקאיות